### Beslutninger

Erling Johansen med bemærkning, at byrådet i sit møde den 21. februar 2024 har vedtaget Magistratens foranstående indstilling af 20. februar 2024.

###

.

### Resume

Der har i Børne- og Ungeudvalget (tvangsforanstaltninger m.v.) været en udfordring med at finde suppleanter grundet den forholdsvise store arbejdsmængde for disse – både i form af indkaldelser, mødematerialets størrelse samt mødets karakter. Det er hensigten at kompensere dette ved en forhøjet diætsats.

En forhøjelse vil være på linje med, hvad andre større kommuner gør, herunder Odense og København.

I samme forbindelse har mindretalsgruppen i [adresse] meddelt, at Bettina Simonsen udtræder som 2. suppleant for Bünyamin Simsek. I hendes sted indtræder Mike Schmidt.

### Beslutningspunkter

Det indstilles:

At vederlaget pr. mødedag til de medlemmer af Aarhus Byråd, der som stedfortrædere indkaldes til møder i Børne og Ungeudvalget, ikke kan udgøre mindre end diætsatsen som fastsat i vederlagsbekendtgørelsens § 4, stk. 2, 3. pkt., (900 kr. i 2024-niveau) uanset mødets længde.

### Sagsforløb

Udvalg: Magistraten

Dato: 20-02-2024

Birthe Olesen:

Fremsendes til [adresse] med bemærkning, at Magistraten i mødet den 20. februar 2024 anbefaler, at byrådet tiltræder Borgmesterens Afdelings indstilling af 9. februar 2024.